ທ່ານນາງ Clinton ສືບຕໍ່ເຈລະຈາ ກັບເຈົ້າໜ້າທີ່ ປາກິສຖານ
ລັດຖະມົນຕີຕ່າງປະເທດສະຫະລັດ ພົບປະເປັນມື້ທີ 2 ກັບພວກເຈົ້າໜ້າທີ່ ອະວຸໂສ ຂອງປາກິສຖານ.
ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ຮຽກຮ້ອງໃຫ້ປາກິສ ຖານ ຢ່າໄດ້ໃຫ້ບ່ອນຫຼົບລີ້ແກ່ພວກກະບົດ ແລະຊຸກຍູ້ໃຫ້ພວກກະບົດຕາລີບານ ໃນອັຟກາ ນິສຖານເປີດການເຈລະຈາສັນຕິພາບລຸນຫຼັງທີ່ໄດ້ສູ້ລົບກັນມາເປັນເວລາ 10 ປີແລ້ວ ທ່ານນາງ Clinton ກ່າວທີ່ນະຄອນອິສລາມາບັດໃນວັນສຸກມື້ນີ້ໃນລະຫວ່າງການຖະແຫຼງ ຂ່າວຮ່ວມກັບລັດຖະມົນຕີການຕ່າງປະເທດປາກິສຖານທ່ານນາງ Hina Rabbani Khar ທັງເຈົ້າໜ້າທີ່ສະຫະລັດແລະອັຟການິສຖານຕ່າງກໍໄດ້ກ່າວຫາອິສລາມາບັດວ່າໃຫ້ການສະ ໜັບສະໜຸນແກ່ພວກກະບົດໃນອັຟການິສຖານຊຶ່ງເປັນຂໍ້ກ່າວຫາທີ່ລັດຖະບານປາກິສຖານ ໄດ້ປະຕິເສດ ນອກນັ້ນ ສະຫະລັດຍັງໄດ້ຊຸກຍູ້ໃຫ້ປາກິສຖານເປີດສາກບຸກໂຈມຕີທາງທະ ຫານຕໍ່ພວກຫົວຮຸນແຮງຢູ່ໃນເຂດຊົນເຜົ່າ Waziristan ເໜືອ ຊຶ່ງມີລາຍງານວ່າເປັນຖານ ປະຕິບັດງານຂອງຕາໜ່າງຮັກການີທີ່ເປັນເຄືອຂ່າຍຂອງກຸ່ມກໍ່ການຮ້າຍອາລກາຍດານັ້ນ ທ່ານນາງ Clinton ພົບປະເປັນມື້ທີ 2 ກັບພວກເຈົ້າໜ້າທີ່ອະວຸໂສຂອງປາກິສຖານ ທີ່ນະ ຄອນອິສລາມາບັດ ທ່ານນາງໄດ້ຮ່ວມເດີນທາງໄປນຳຄະນະຜູ້ແທນຂະໜາດໃຫຍ່ຂອງສະ ຫະລັດຮວມທັງຫົວໜ້າສືບລັບຊີໄອເອ ນາຍພົນ David Petraeus ແລະປະທານເສນາທິ ການຮ່ວມຂອງກອງທັບສະຫະລັດນາຍພົນ Martin Dempsey ເພື່ອເຂົ້າຮ່ວມການເຈລະ ຈາກັບພວກເຈົ້າໜ້າທີ່ປາກິສຖານ ທຳນຽບຂອງນາຍົກລັດຖະມົນຕີປາກິສຖານ ທ່ານ Yousuf Raza Gilani ກ່າວໃນວັນ ພະຫັດວານນີ້ວ່າ ການສົນທະນາຫາລືລະຫວ່າງເຈົ້າໜ້າທີ່ຂອງທັງສອງຝ່າຍໄດ້ດຳເນີນໄປ ດ້ວຍຄວາມຈິງໃຈແລະກົງໄປກົງມາ ທ່ານນາງ Clinton ໄດ້ເດີນທາງໄປຍັງປາກິສຖານ ລຸນຫຼັງການພົບປະກັບປະທານາທິບໍ ດີອັຟການິສຖານ ທ່ານຮາມິດກາໄຊທີ່ນະຄອນຫຼວງກາບູລ